Crockeri ahelik

pisi|Ahelik kaardil
Crockeri ahelik (inglise keeles Crocker Range) on mäestik Kalimantani saare põhjaosas. See jääb Sabahi osariiki Malaisias ja kulgeb põhja-lõunasuunaliselt.

Aheliku kõrgeim tipp, Kinabalu mägi (4101 m, teistel andmetel 4095 m), on kõrguselt neljas tipp Kagu-Aasias.

Crockeri ahelik on nimetatud William Maunder Crockeri (1843–1899) järgi, kes oli 1887. aastal Põhja-Borneo kuberner.

Kinabalu mäe juurde 1964. aastal moodustatud rahvuspark oli üks esimesi Malaisias. 2000. aastal arvati Kinabalu rahvuspark ja Sarawakis asuv Gunung Mulu rahvuspark UNESCO maailmapärandi nimistusse ning need olid esimesed UNESCO maailmapärandi objektid Malaisias.

Crockeri aheliku territooriumil moodustati 1984. aastal ka Crockeri Aheliku rahvuspark.

2014. aastal arvati ahelik biosfäärikaitsealana UNESCO rahvusvahelisse programmi "Inimene ja biosfäär"."Sabah’s Crocker Range recognised as biosphere reserve by Unesco". malaymail.com, 13. juuni 2014

 Viited 

Välislingid

Kategooria:Sabahi osariik
Kategooria:Malaisia mäed